–मैले सडक कालोपत्रे गर्छु भन्दै भोट मागेको छैन, यो विकासको एउटा प्रक्रिया हो । हामीले सडक कालोपत्रेका लागि पहलकदमी गर्ने हो, सडक कालोपत्रे गर्ने काम सडक विभाग वा अन्य सम्बन्धित निकायको हो । विकास एकै पटकमा हुने कुरा पनि होइन । तर, पाँच बर्षभित्रमा उर्लाबारी वडा नं. ५ लाई नमूना बनाउने योजना मसँग छ । म खोक्रो आश्वासनको पोको बोकेर होइन, जनताका आधारभूत आवश्यकता सहितको समृद्ध उर्लाबारी वडा नं. ५ को परिकल्पनाका साथ जानेछु ।
